**Zápisnica**

**zo zasadnutia rady školy**

konaného dňa 27.6.2023

prítomní: 10 podľa prezenčnej listiny

neprítomní: 1

Prizvaný hosť: PaedDr. Krzysztof Siwiec

Program: 1. Otvorenie

2. Vyhodnotenie uplynulého školského roka 2022/23

3. Organizácia školy na nový školský rok 2023/24

4. Rozmiestnenie vychádzajúcich žiakov

5. Výsledky Testovania 9

6. Rôzne

7. Záver

1. ***Otvorenie***

Na začiatku zasadnutia privítala predsedníčka RŠ Mgr. Dana Nováková prítomných. Zároveň sa poďakovala Ing. Marcele Mackovej za členstvo a prínos rade, nakoľko od septembra bude zástupkyňou a z toho dôvodu nemôže byť členkou RŠ. Podľa štatútu RŠ za pedagogických zamestnancov sa stáva členom Mgr. Martin Opálený.

1. ***Zhodnotenie končiaceho školského roka a organizácia školy na nový školský rok 2023/24***

P. riaditeľ zhodnotil uplynulý školský rok.

* Naša škola bola úspešná v mnohých súťažiach (viď. príloha)
* P. Ponechalová pripravuje žiakov na recitačné súťaže, v ktorých majú naši žiaci úspechy aj na Slovensku
* Tohto roku máme menej žiakov, ktorí dosiahli v hodnotení predmetov nedostatočnú
* Žiaci 2., 3. a 4. ročníka absolvovali plavecký výcvik
* Žiaci 1. – 4. ročníka pravidelne navštevovali zimný štadión

1. ***Organizácia školy na nový školský rok 2023/24***

S organizáciou na nový školský rok nás oboznámil p. riaditeľ.

* P. riaditeľ oboznámil členov s plánom vymaľovať cez letné prázdniny 4 triedy a WC
* Podľa zostatku financií by sa zakúpili nové lavice a stoličky aspoň pre 1 triedu.
* Ďalej informoval o zmenách v pedagogickom zbore, prídu 2 učiteľky na 1. stupeň a 1 na 2. stupeň.
* Čakajú nás prípravy na oslavu 60. výročia školy
* Požiadal členov, ak by vedeli o nejakom sponzorovi, aby sme ich mohli osloviť s požiadavkou o sponzorské.

1. ***Rozmiestnenie vychádzajúcich žiakov***

P. riaditeľ informoval členov RŠ o umiestnení žiakov končiacich ročníkov a žiakov z nižších ročníkov na stredné školy (viď. príloha).

1. ***Výsledky Testovania 9***

P. riaditeľ oznámil výsledky Testovania 9 a porovnanie výsledkov všetkých senických škôl (viď. príloha). Naša škola bola opäť úspešná.

1. ***Rôzne***

* Ing. Kalman sa opýtal, ako pokračuje projekt na výstavbu novej telocvične a ako to bude s 3. hodinou TV. P. riaditeľ – výstavba telocvične je odsúhlasená, škola je pripravená, zatiaľ mesto nezadalo projekt.
* Mgr. Art. Dudáš navrhol možnosť využívať sály S a Z, ktoré má mesto v prenájme, na hodiny TV, nakoľko ich v doobedňajších hodinách CVČ nevyužíva. Škola má poslať žiadosť na mesto.
* P. Nováková – koľko je budúcich prvákov. Mgr. Art. Dudáš odpovedal a súčasne zmienil situáciu na malotriednych školách v okolí Senice.
* Ing. Kalman sa zaujímal ako to vyzerá s populáciou na najbližšie roky? Mgr. Art. Dudáš – ešte 2 roky a potom nastáva mierny útlm.

1. ***Záver***

Predsedníčka sa na záver všetkým poďakovala za účasť.

Zapísala: Ľubica Kadičová

..................................................

Mgr. Dana Nováková